

**ประกาศสภาองค์การบริหารส่วนตำบลกุแหระ**

**เรื่อง รายงานผลการประชุมสภาองค์การบริหารส่วนตำบลกุแหระ สมัยสามัญ สมัยที่ 3 ครั้งที่ 1 และ ครั้งที่ 2 ประจำปี พ.ศ. 2๕64**

**.............................**

ตามที่สภาองค์การบริหารส่วนตำบลกุแหระ ได้ทำการเปิดประชุมสภาสมัยสามัญ สมัยที่ 3 ครั้งที่ 1 ประจำปี พ.ศ.๒564 เรื่อง เสนอเพื่อพิจารณาให้ความเห็นชอบร่างข้อบัญญัติงบประมาณรายจ่ายประจำปี 2564 และระเบียบวาระอื่นๆ เมื่อวันที่ 15 สิงหาคม 2564 และ สมัยสามัญ สมัยที่ 3 ครั้งที่ 2 เมื่อวันที่ 26 สิงหาคม ๒๕64 เวลา ๑0.๐๐ น. ณ ห้องประชุมสภาองค์การบริหารส่วนตำบลกุแหระ นั้น

ฉะนั้น จึงอาศัยอำนาจตามความนัยมาตรา ๕๓ และมาตรา ๕๔ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ ประกอบกับข้อ ๓๓ แห่งระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. ๒๕๔๗ ประธานสภาองค์การบริหารส่วนตำบลกุแหระได้ปิดประกาศรายงานผลการประชุมที่สภาท้องถิ่นมีมติรับรองแล้วให้ประชาชนทราบ

จึงประกาศให้ทราบโดยทั่วกัน

ประกาศ ณ วันที่ 30 สิงหาคม พ.ศ. ๒๕64

(นายไพรสุริยันต์ ชำนาญกิจ)

ประธานสภาองค์การบริหารส่วนตำบลกุแหระ

**สำเนา**

**รายงานการประชุมสภาองค์การบริหารส่วนตำบลกุแหระ**

**สมัยสามัญ สมัยที่ 3 ครั้งที่ 1/๒๕64**

**วันที่ 15 สิงหาคม ๒๕64**

**เวลา 10.00 น.**

**ณ ห้องประชุมสภาองค์การบริหารส่วนตำบลกุแหระ**

**\*\*\*\*\*\*\*\*\*\*\*\*\*\*\*\***

**ผู้มาประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลงชื่อ** | **หมายเหตุ** |
| 1  2  3  4  5  6  7  8  9  10  11  12  13  14 | นายไพรสุริยันต์ ชำนาญกิจ  นายอัมรินทร์ ใจดี  นายสุพรชัย แผ่นศิลา  นายอนันต์ ไกรนรา  นายเจริญ พรหมรักษ์  นายพงศ์เทพ ช่วยนาค  นายสันติศักดิ์ เพชรอาวุธ  นายจักรินทร์ อินทวงศ์  นายสมพร พงค์ทองเมือง  นายสมเกียรติ พรหมทอง  นายปรึกษา ชัยวิชิต  นายณรงค์ศักดิ์ ตรีชัย  นายทวีศักดิ์ สุดวิลัย  นายอรุณศักดิ์ ชูแก้ว | ประธานสภาฯ  รองประธานสภาฯ  ส.อบต. หมู่ที่ 1  ส.อบต. หมู่ที่ 1  ส.อบต. หมู่ที่ 2  ส.อบต. หมู่ที่ 5  ส.อบต. หมู่ที่ 5  ส.อบต. หมู่ที่ 6  ส.อบต. หมู่ที่ 6  ส.อบต. หมู่ที่ 7  ส.อบต. หมู่ที่ 7  ส.อบต. หมู่ที่ 8  ส.อบต. หมู่ที่ 8  เลขานุการสภาฯ | ไพรสุริยันต์ ชำนาญกิจ  อัมรินทร์ ใจดี  สุพรชัย แผ่นศิลา  อนันต์ ไกรนรา  เจริญ พรหมรักษ์  พงศ์เทพ ช่วยนาค  สันติศักดิ์ เพชรอาวุธ  นายจักรินทร์ อินทวงศ์  สมพร พงค์ทองเมือง  สมเกียรติ พรหมทอง  ปรึกษา ชัยวิชิต  ณรงค์ศักดิ์ ตรีชัย  ทวีศักดิ์ สุดวิลัย  อรุณศักดิ์ ชูแก้ว |  |

**ผู้ขาดการประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลงชื่อ** | **หมายเหตุ** |
| **1.** | -- | -- | -- | **--** |

**ผู้ลาการประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลงชื่อ** | **หมายเหตุ** |
| **1.** | **---** | **--** | -- | **---** |

-2-

**ผู้เข้าร่วมประชุม**

|  |  |  |  |  |
| --- | --- | --- | --- | --- |
| **ลำดับที่** | **รายชื่อ** | **ตำแหน่ง** | **ลงชื่อ** | **หมายเหตุ** |
| 1.  2.  3.  4.  5.  6.  7.  8. | นายสุจิต ชำนาญกิจ  นายอดุลย์ ชนะพล  นายสุพจน์ สังข์ทอง  นายวุฒิพงศ์ สมจริง  นางธิดา สุตะระ  นางสาวมาลี หลวงนา  นายสมยศ ปัญญา  นายวิชัย ราพฤทธิ์ | นายก อบต.  รองนายก  รองนายก  รองปลัด อบต.  หัวหน้าสำนักปลัด  ผู้อำนวยการกองคลัง  ผู้อำนวยการกองช่าง  ผู้อำนวยการกองการศึกษา | สุจิต ชำนาญกิจ  อดุลย์ ชนะพล  สุพจน์ สังข์ทอง  สุวรรณรัตน์ บุญทอง  ธิดา สุตะระ  มาลี หลวงนา  สมยศ ปัญญา  วิชัย ราพฤทธิ์ |  |

**เริ่มประชุม**เวลา 10.00 น.

**ระเบียบวาระการประชุม**

**ระเบียบวาระที่ 1 เรื่อง ที่ประธานแจ้งให้ที่ประชุมทราบ**

**ระเบียบวาระที่ ๒ เรื่อง รับรองรายงานการประชุมครั้งที่ผ่านมา**

สมัยวิสามัญ สมัยที่ 2 ครั้งที่ 1 ประจำปี 2564 เมื่อวันที่ 20 กรกฎาคม 2564

**ระเบียบวาระที่ ๓ เรื่องเสนอเพื่อทราบ**

3.1. .................................................................................................

3.2. ..................................................................................................

**ระเบียบวาระที่ ๔ เรื่องเสนอเพื่อพิจารณา**

๔.๑ เรื่อง พิจารณาให้ความเห็นชอบร่างข้อบัญญัติงบประมาณรายจ่ายประจำปีงบประมาณ พ.ศ.2565 (วาระที่1) วาระรับหลักการ

4.2 เรื่อง พิจารณาให้ความเห็นชอบการโอนเงินงบประมาณรายจ่ายประจำปีงบประมาณ พ.ศ. 2564 เพื่อตั้งรายการใหม่ จ่ายเป็นค่าเบิกเงินชดเชยค่างานตามสัญญาแบบปรับราคาได้ (ค่าK) โครงการก่อสร้างถนนลาดยางแบบแอสฟัลท์ติกคอนกรีต สายราชเวช-ควนแดง หมู่ที่ 8

ระเบียบวาระที่ ๕ เรื่องอื่น ๆ (ถ้ามี)

/เมื่อเวลา...

-3-

-- เมื่อถึงเวลา นายอรุณศักดิ์ ชูแก้ว เลขานุการสภาฯ ได้ให้สัญญาณเข้าห้องประชุม เพื่อตรวจสอบองค์ประชุม ปรากฏว่าครบองค์ประชุม จึงได้เชิญประธานสภาฯ จุดธูป เทียน บูชาพระรัตนตรัย กล่าวเปิดการประชุมและดำเนินการประชุมตามระเบียบวาระ ดังนี้

**ระเบียบวาระที่ 1 เรื่องที่ประธานแจ้งให้ที่ประชุมทราบ**

ประธานสภาฯ นายไพรสุริยันต์ ชำนาญกิจ ได้กล่าวทักทายที่ประชุมและแจ้งว่าวันนี้เป็นการประชุมสภาสมัยสามัญ สมัยที่ 3 ครั้งที่ 1 ประจำปี 2564 และขอความร่วมมือทุกท่านขอให้ตั้งระบบเครื่องมือสื่อสารไม่ให้มีเสียงรบกวน เพื่อสมาธิในการประชุมและจะได้ไม่รบกวนผู้ร่วมประชุม และผมขอแจ้งให้ทราบเนื่องจาก นายกฯขอเพิ่มเติมระเบียบวาระการประชุม ในระเบียบวาระที่ 4 เสนอเพื่อพิจารณา เรื่อง ขอโอนเงินงบประมาณรายจ่าย ประจำปีงบประมาณ 2564 เพื่อตั้งรายการใหม่ จ่ายเป็นค่าจัดซื้อเครื่องคอมพิวเตอร์ โน๊ตบุ๊ค สำหรับประมวลผล จำนวน 1 เครื่อง

ที่ประชุม รับทราบ

**ระเบียบวาระที่ 2 เรื่องรับรองรายงานการประชุมครั้งที่ผ่านมา**

สมัยวิสามัญ สมัยที่ 2 ครั้งที่ 1 ประจำปี 2564 เมื่อวันที่ 20 กรกฎาคม 2564

ประธานสภาฯ . ขอเชิญ เลขานุการสภาฯ อ่านรายงานการประชุสภาฯ ครั้งที่ผ่านมา ให้ที่ประชุมพิจารณารับรอง

เลขานุการสภา .ได้อ่านรายงานการประชุมสภาฯ สมัยวิสามัญ สมัยที่ 2 ครั้งที่ 1

ประจำปี 2564 เมื่อวันที่ 20 กรกฎาคม 2564 ให้ที่ประชุมรับรอง

ที่ประชุม ที่ประชุมมีมติ

รับรอง 12 เสียง

ไม่รับรอง - เสียง

งดออกเสียง 1 เสียง

**ระเบียบวาระที่ ๓ เรื่องเสนอเพื่อทราบ**

ประธานสภาฯ ขอเชิญ นายก อบต. เสนอ เรื่องเพื่อทราบ

นายก อบต. กราบเรียนประธานสภาฯ กระผม นายสุจิต ชำนาญกิจ นายก อบต. ผมมีเรื่องแจ้งเพื่อทราบ เรื่อง การขึ้นทะเบียนผู้สูงอายุ ผมขอให้สมาชิกฯ ไปติดตามผู้สูงอายุที่ เกิด ปี พ.ศ. 2504 ถึง วันที่ 1 กันยายน 2505 ให้มาลงทะเบียนเพื่อรับเงินเบี้ยยังชีพผู้สูงอายุให้แล้วเสร็จ ภายในวันที่ 27 สิงหาคม 2564 โดยให้นำหลักฐานการดังต่อไปนี้มาในวันสมัคร สำเนาทะเบียนบ้าน, สำเนาบัตรประจำตัวประชาชน, สมุดบัญชีเงินฝาก ธ.ก.ส. สำหรับรายชื่อผู้สูงอายุของแต่

/หมู่บ้าน...

-4-

ละหมู่บ้าน ผมได้ไปคัดลอกมาจากทะเบียนราษฎร์ อำเภอทุ่งใหญ่ แล้ว หลังเลิกประชุมของให้สมาชิกฯแต่ละหมู่บ้านมารับรายชื่อได้

ที่ประชุม รับทราบ

**ระเบียบวาระที่ 4 เรื่องเสนอเพื่อพิจารณา**

* 1. **ให้ความเห็นชอบร่างข้อบัญญัติงบประมาณรายจ่ายประจำปีงบประมาณ พ.ศ. 2565 (วาระที่ 1) วาระรับหลักการแห่งร่างข้อบัญญัติงบประมาณรายจ่ายประจำปี พ.ศ. 2565**

ประธานสภาฯ กล่าวว่า ด้วยนายก อบต. ได้เสนอญัตติร่างข้อบัญญัติงบประมาณ

รายจ่ายประจำปีงบประมาณ พ.ศ. 2565 เพื่อให้สภาฯ พิจารณาให้ความเห็นชอบใน (วาระที่ 1) วาระรับหลักการ ต่อไปขอเชิญนายก อบต. ได้แถลงงบประมาณต่อสภาฯ

นายก อบต. กราบเรียน ประธานสภาฯ บัดนี้ ถึงเวลาที่คณะผู้บริหารขององค์การบริหารส่วนตำบลกุแหระ จะได้เสนอร่างข้อบัญญัติงบประมาณรายจ่ายประจำปีงบประมาณ 2565 ต่อสภาฯ อีกครั้งหนึ่ง ฉะนั้น ในโอกาสนี้คณะผู้บริหารองค์การบริหารส่วนตำบล จึงขอชี้แจงให้ท่านประธานสภาฯ และสมาชิกสภาฯทุกท่าน ได้ทราบถึงสถานะการคลัง ตลอดจนหลักการและแนวนโยบายการดำเนินการ ในปีงบประมาณ พ.ศ. 2565 ดังต่อไปนี้

1. **สถานะการคลัง**
   1. งบประมาณรายจ่ายทั่วไป

ในปีงบประมาณ พ.ศ. 2564 ณ วันที่ 9 สิงหาคม2564 องค์กรปกครองส่วนท้องถิ่นมีสถานะการเงิน ดังนี้

* + 1. เงินฝากธนาคาร จำนวน 30,821,388.71 บาท
    2. เงินสะสม จำนวน 81,715,231.19 บาท

1.1.3 เงินทุนสำรองเงินสะสม จำนวน 10,292,669.90 บาท

1.1.4 รายการที่ได้กันเงินไว้แบบก่อหนี้ผูกพันและยังไม่ได้ เบิกจ่าย จำนวน 2 โครงการ รวม 1,988,582 บาท

* + 1. รายการที่ได้กันเงินไว้โดยยังไม่ได้ก่อหนี้ผูกพัน

จำนวน 6 โครงการ รวม 62,803 บาท

* 1. เงินกู้คงค้าง จำนวน 0.00 บาท

2. **การบริหารงบประมาณ ในปีงบประมาณ 2564**

2.1 รายรับจริง จำนวน 43,613,701.69 บาท ประกอบด้วย หมวดภาษีอากร จำนวน 32,698.86 บาท

หมวดค่าธรรมเนียม ค่าปรับ และใบอนุญาต จำนวน 160,235.70 บาท

/หมวดรายได้...

-5-

หมวดรายได้จากทรัพย์สิน จำนวน 134,274.19 บาท

หมวดรายได้จากสาธารณูปโภคและการพาณิชย์ จำนวน 0.00 บาท

หมวดรายได้เบ็ดเตล็ด จำนวน 318,010 บาท

หมวดรายได้จากทุน จำนวน 0.00 บาท

หมวดภาษีจัดสรร จำนวน 20,397,130.94 บาท

หมวดเงินอุดหนุนทั่วไป จำนวน 22,571,352 บาท

2.2 เงินอุดหนุนที่รัฐบาลให้โดยระบุวัตถุประสงค์ จำนวน 20,266,286 บาท

2.3 รายจ่ายจริง จำนวน 37,425,876.17 บาท ประกอบด้วย

งบกลาง จำนวน 10,558,737.33 บาท

งบบุคลากร จำนวน 11,116,154 บาท

งบดำเนินงาน จำนวน 8,422,504.84 บาท

งบลงทุน จำนวน 5,018,580 บาท

งบเงินอุดหนุน จำนวน 2,284,900 บาท

งบรายจ่ายอื่น จำนวน 25,000 บาท

2.4 รายจ่ายที่จ่ายจากเงินอุดหนุนที่รัฐบาลให้โดยระบุ

วัตถุประสงค์ จำนวน 20,266,286 บาท

2.5 มีการจ่ายเงินสะสมเพื่อดำเนินการตามอำนาจหน้าที่ จำนวน 1,932,286 บาท

2.6 รายจ่ายที่จ่ายจากเงินทุนสำรองเงินสะสม จำนวน 0.00 บาท

2.7 รายจ่ายที่จ่ายจากเงินกู้ จำนวน 0.00 บาท

**1. งบประมาณรายรับ ทั้งหมด 48,634,130 บาท แยกเป็น**

1.1 รายได้จัดเก็บเอง รวม 1,631,300 บาท

1.2 รายได้ที่รัฐบาลเก็บแล้วจัดสรรให้องค์กรปกครองส่วน

ท้องถิ่น รวม 23,824,790 บาท

1.3 รายได้ที่รัฐบาลอุดหนุนให้องค์กรปกครองส่วนท้องถิ่น

รวม 23,178,040 บาท

**๒. ประมาณการรายจ่าย ทั้งหมด 48,634,130 บาท**

**จ่ายจากงบประมาณ แยกเป็น**

2.1. งบกลาง 11,350,040 บาท

2.2. งบบุคลากร 14,358,430 บาท

2.3. งบดำเนินงาน 13,424,360 บาท

2.4. งบลงทุน 6,728,100 บาท

/2.5 งบเงิน...

-6-

2.5. งบเงินอุดหนุน 2,748,200 บาท

2.6. งบรายจ่ายอื่น 25,000 บาท

ซึ่งเป็นงบแบบสมดุลคือรายรับเท่ากับรายจ่าย

ส่วนรายละเอียดผมขอมอบหมายให้ นายอดุลย์ ชนะพล รองนายก

อบต. เป็นผู้แถลงต่อ ขอเชิญครับ

รองนายก อบต. กราบเรียนประธานสภาฯ กระผม นายอดุลย์ ชนะพล รองนายกอบต.

**งบประมาณรายจ่ายทั้งสิ้น รวม 48,634,130 บาท แยกเป็น**

**ด้านบริหารทั่วไป**

แผนงานบริหารงานทั่วไป รวม 14,812,190 บาท

แผนงานการรักษาความสงบภายใน รวม 180,000 บาท

**ด้านบริการชุมชนและสังคม**

แผนงานการศึกษา รวม 11,011,050 บาท

แผนงานสาธารณสุข รวม 400,000 บาท

แผนงานสร้างความเข็มแข็งของชุมชน รวม 180,000 บาท

แผนงานการศาสนา วัฒนธรรม และนันทนาการ รวม 439,000 บาท

**ด้านการเศรษฐกิจ**

แผนงานอุตสาหกรรมและการโยธา จำนวน 9,991,850

แผนงานการเกษตร รวม 270,000 บาท

**ด้านการดำเนินงานอื่น**

แผนงานงบกลาง 11,350,040 บาท

**ประมาณการรายรับไว้ รวมทั้งสิ้น 48,634,130 บาท ดังนี้**

**รายได้จัดเก็บเอง**

หมวดภาษีอากร รวม 425,000 บาท

หมวดค่าธรรมเนียม ค่าปรับ และใบอนุญาต รวม 845,800 บาท

หมวดรายได้จากทรัพย์สิน จำนวน 150,000 บาท

หมวดรายได้เบ็ดเตล็ด จำนวน 200,500 บาท

หมวดรายได้จากทุน จำนวน 10,000 บาท

**รายได้ที่รัฐบาลเก็บแล้วจัดสรรให้องค์กรปกครองส่วนท้องถิ่น**

หมวดภาษีจัดสรร จำนวน 23,824,790 บาท

**รายได้ที่รัฐบาลอุดหนุนให้องค์กรปกครองส่วนท้องถิ่น**

หมวดเงินอุดหนุนทั่วไป จำนวน 23,178,040 บาท

**ประมาณการายจ่าย รวมทั้งสิ้น 48,634,130 บาท แยกเป็น**

**แผนงานงบกลาง**

**งบกลาง รวม 11,350,040 บาท**

/เงินสมทบ...

-7-

* เงินสมทบกองทุนประกันสังคม จำนวน 80,000 บาท
* เงินสนับสนุนงบประมาณรายจ่ายกิจการโครงการอื่นๆ จำนวน 148,840 บาท
* เบี้ยยังชีพผู้สูงอายุ จำนวน 7,940,400 บาท
* เบี้ยยังชีพความพิการ จำนวน 1,929,600 บาท
* เบี้ยยังชีพผู้ป่วยเอดส์ จำนวน 42,000 บาท
* เงินสำรองจ่าย จำนวน 600,000 บาท
* รายจ่ายตามข้อผูกพัน จำนวน 509,200 บาท
* รายจ่ายตามข้อผูกพัน จำนวน 100,000 บาท

**แผนงานบริหารงานทั่วไป**

**งานบริหารทั่วไป รวม 11,192,770 บาท**

**งบบุคลากร รวม 6,641,640 บาท**

เงินเดือน (ฝ่ายการเมือง) รวม 2,225,520 บาท

เงินเดือน (ฝ่ายประจำ) รวม 4,416,120 บาท

**งบดำเนินงาน รวม 4,415,630 บาท**

ค่าตอบแทน รวม 685,000 บาท

ค่าใช้สอย รวม 2,851,630 บาท

ค่าวัสดุ รวม 445,000 บาท

ค่าสาธารณูปโภค รวม 434,000 บาท

**งบลงทุน รวม 110,500 บาท**

ค่าครุภัณฑ์ รวม 110,500 บาท

ค่าครุภัณฑ์สำนักงาน รวม 110,500 บาท

**งบรายจ่ายอื่น รวม 25,000 บาท**

รายจ่ายอื่น รวม 25,500 บาท

**งานวางแผนสถิติและวิชาการ รวม 20,000 บาท**

**งบดำเนินงาน รวม 20,000 บาท**

ค่าใช้สอย รวม รวม 20,000 บาท

**งานบริหารงานคลัง 3,599,420 บาท**

**งบบุคลากร รวม 2,481,720 บาท**

เงินเดือน (ฝ่ายประจำ) 2,481,720 บาท

**งบดำเนินงาน รวม 1,102,000 บาท**

ค่าตอบแทน รวม 362,000 บาท

ค่าใช้สอย รวม 565,000 บาท

ค่าวัสดุ รวม 165,000 บาท

ค่าสาธารณูปโภค รวม 10,000 บาท

/งบลงทุน...

-8-

**งบลงทุน รวม 15,700 บาท**

ค่าครุภัณฑ์ รวม 15,700 บาท

ค่าครุภัณฑ์สำนักงาน รวม 15,700 บาท

**แผนงานการรักษาความสงบภายใน**

งานป้องกันและบรรเทาสาธารณภัย รวม 180,000 บาท

งบดำเนินงาน รวม 180,000 บาท

ค่าใช้สอย รวม 180,000 บาท

**แผนงานการศึกษา**

**งานบริหารทั่วไปเกี่ยวกับการศึกษา รวม 5,549,120 บาท**

**งบบุคลากร รวม 3,743,520 บาท**

เงินเดือน (ฝ่ายประจำ) รวม 3,743,520 บาท

**งบดำเนินงาน รวม 1,706,400 บาท**

ค่าตอบแทน รวม 438,400 บาท

ค่าใช้สอย รวม 918,000 บาท

ค่าวัสดุ รวม 220,000 บาท

ค่าสาธารณูปโภค รวม 130,000 บาท

**งบลงทุน รวม 99,200 บาท**

ค่าครุภัณฑ์ รวม 99,200 บาท

**งานระดับก่อนวัยเรียนและประถมศึกษา รวม 5,031,930 บาท**

**งบดำเนินงาน รวม 2,507,730 บาท**

ค่าใช้สอย รวม 1,110,790 บาท

ค่าวัสดุ รวม 1,396,940 บาท

**งบเงินอุดหนุน รวม 2,524,200 บาท**

เงินอุดหนุน รวม 2,524,200 บาท

**งานศึกษาไม่กำหนดระดับ รวม 430,000 บาท**

งบดำเนินงาน รวม 430,000 บาท

ค่าใช้สอย รวม 430,000 บาท

**แผนงานสาธารณสุข**

**งานบริการสาธารณสุขและงานสาธารณสุขอื่น รวม 400,000 บาท**

**งบดำเนินงาน รวม 240,000 บาท**

ค่าตอบแทน รวม 120,000 บาท

ค่าใช้สอย รวม 70,000 บาท

ค่าวัสดุ รวม 50,000 บาท

**งบเงินอุดหนุน รวม 160,000 บาท**

เงินอุดหนุน รวม 160,000 บาท

/แผนงาน...

-9-

**แผนงานสร้างความเข็มแข็งของชุมชน**

งานส่งเสริมและสนับสนุนความเข็มแข็งชุมชน รวม 180,000 บาท

งบดำเนินงาน รวม 155,000 บาท

ค่าใช้สอย รวม 155,000 บาท

งบเงินอุดหนุน รวม 25,000 บาท

เงินอุดหนุน รวม 250,000 บาท

**แผนงานศาสนา วัฒนธรรม และนันทนาการ**

งานกีฬาและนันทนาการ รวม 350,000 บาท

งบดำเนินงาน รวม 350,000 บาท

ค่าใช้สอย รวม 250,000 บาท

ค่าวัสดุ รวม 100,000 บาท

**งานศาสนาวัฒนธรรมท้องถิ่น รวม 89,000 บาท**

งบดำเนินงาน รวม 50,000 บาท

ค่าใช้สอย รวม 50,000 บาท

งบเงินอุดหนุน รวม 39,000 บาท

เงินอุดหนุน รวม 39,000 บาท

**แผนงานอุตสาหกรรมการโยธา**

**งานบริหารทั่วไปเกี่ยวกับอุตสาหกรรมและการโยธา รวม**

**3,543,850 บาท**

งบบุคลากร รวม 1,491,550 บาท

เงินเดือน (ฝ่ายประจำ) รวม 1,491,550 บาท

**งบดำเนินงาน รวม 1,997,600 บาท**

ค่าตอบแทน รวม 422,600 บาท

ค่าใช้สอย รวม 1,530,000 บาท

ค่าวัสดุ รวม 45,000 บาท

**งบลงทุน รวม 54,700 บาท**

ค่าครุภัณฑ์ รวม 54,700 บาท

**งานก่อสร้าง รวม 6,448,000 บาท**

**งบลงทุน รวม 6,448,000 บาท**

**ค่าที่ดินและสิ่งก่อสร้าง จำนวน 6,448,000 บาท**

**ค่าก่อสร้างสิ่งสาธารณูปการ**

**๑. โครงการก่อสร้างถนนลาดยางแบบ D.B.S.T. สายบ้านนางสงวน-นางเงิน หมู่ที่ 5 งบประมาณ 700,000 บาท**

โดยทำการก่อสร้างถนนลาดยางแบบเซอร์เฟชทรีตเมนต์สองชั้น

/(D.B.S.T.) ...

-10-

(D.B.S.T.) ความกว้าง 5 เมตร ความยาว 300 เมตร หรือมีพื้นที่ก่อสร้างไม่น้อยกว่า 1,500 ตารางเมตร รายละเอียดตามแบบแปลนมาตรฐานงานทางสำหรับองค์กรปกครองส่วนท้องถิ่น กรมทางหลวงชนบท เลขที่ ทถ 2-302 แผ่นที่ 22 พร้อมป้ายประชาสัมพันธ์โครงการ 1 ป้าย ตั้งจ่ายจากเงินรายได้

**2. โครงการก่อสร้างถนนลาดยางแบบ D.B.S.T. สายเขาทะลุ-ควนกลาง ระยะที่ 3 หมู่ที่ 2 งบประมาณ 850,000 บาท**

โดยทำการก่อสร้างถนนลาดยางแบบเซอร์เฟชทรีตเมนต์สองชั้น (D.B.S.T.) ความกว้าง 5 เมตร ความยาว 350 เมตร หรือมีพื้นที่ก่อสร้างไม่น้อยกว่า 1,750 ตารางเมตร รายละเอียดตามแบบแปลนมาจรฐานงานทางสำหรับองค์กรปกครองส่วนท้องถิ่น กรมทางหลวงชนบท เลขที่ ทถ 2-302 แผ่นที่ 22 พร้อมป้ายประชาสัมพันธ์โครงการ 1 ป้าย ตั้งจ่ายจากเงินรายได้

**3. โครงการก่อสร้างถนนลาดยางแบบ D.B.S.T. สายเขานุ้ย-ทะเลสองห้อง หมู่ที่ 8 งบประมาณ 700,000 บาท**

โดยทำการก่อสร้างถนนลาดยางแบบเซอร์เฟชทรีตเมนต์สองชั้น (D.B.S.T.) ความกว้าง 5 เมตร ความยาว 300 เมตร หรือมีพื้นที่ก่อสร้างไม่น้อยกว่า 1,500 ตารางเมตร รายละเอียดตามแบบแปลนมาจรฐานงานทางสำหรับองค์กรปกครองส่วนท้องถิ่น กรมทางหลวงชนบท เลขที่ ทถ 2-302 แผ่นที่ 22 พร้อมป้ายประชาสัมพันธ์โครงการ 1 ป้าย ตั้งจ่ายจากเงินรายได้

**4. โครงการก่อสร้างถนนลาดยางแบบ D.B.S.T. สายทางเข้าฝายน้ำล้น หมู่ที่ 3 งบประมาณ 700,000 บาท**

โดยทำการก่อสร้างถนนลาดยางแบบเซอร์เฟชทรีตเมนต์สองชั้น (D.B.S.T.) ความกว้าง 5 เมตร ความยาว 300 เมตร หรือมีพื้นที่ก่อสร้างไม่น้อยกว่า 1,500 ตารางเมตร รายละเอียดตามแบบแปลนมาจรฐานงานทางสำหรับองค์กรปกครองส่วนท้องถิ่น กรมทางหลวงชนบท เลขที่ ทถ 2-302 แผ่นที่ 22 พร้อมป้ายประชาสัมพันธ์โครงการ 1 ป้าย ตั้งจ่ายจากเงินรายได้

/๕.โครงการ...

-๑๑-

**5. โครงการก่อสร้างถนนลาดยางแบบ D.B.S.T. สายบ้านน้าดี หมู่ที่ 4 งบประมาณ 580,000 บาท**

โดยทำการก่อสร้างถนนลาดยางแบบเซอร์เฟชทรีตเมนต์สองชั้น (D.B.S.T.) ความกว้าง 5 เมตร ความยาว 250 เมตร หรือมีพื้นที่ก่อสร้างไม่น้อยกว่า 1,250 ตารางเมตร รายละเอียดตามแบบแปลนมาจรฐานงานทางสำหรับองค์กรปกครองส่วนท้องถิ่น กรมทางหลวงชนบท เลขที่ ทถ 2-302 แผ่นที่ 22 พร้อมป้ายประชาสัมพันธ์โครงการ 1 ป้าย ตั้งจ่ายจากเงินรายได้

**6. โครงการก่อสร้างถนนลาดยางแบบแอสฟัลท์ติกคอนกรีต สายทางเข้าหมู่บ้านจุฬาภรณ์พัฒนา 3 หมู่ที่ 6 งบประมาณ 440,000 บาท**

โดยทำการก่อสร้างถนนลาดยางแบบแอสฟัลท์ติกคอนกรีต โอเวอร์เลย์ผิวจราจรเดิม ความกว้าง 5 เมตร ความยาว 235 เมตร พร้อมปักป้ายประชาสัมพันธ์โครงการ 1 ป้าย หรือมีพื้นที่ไม่น้อยกว่า 1,175 ตารางเมตร รายละเอียดตามแบบแปลน อบต.กุแหระ เลขที่ 64002 พร้อมป้ายประชาสัมพันธ์โครงการ 1 ป้าย ตั้งจ่ายจากเงินรายได้

**7. โครงการก่อสร้างระบบประปาโรงเรียนอนุบาลองค์การบริหารส่วนตำบลกุแหระ งบประมาณ 500,000 บาท**

โดยทำการก่อสร้างระบบประปาตามแบบแปลน อบต.กุแหระ (กองการศึกษา)

**8. โครงการติดตั้งระบบไฟฟ้าโซล่าเซลล์ จำนวน 22 ต้น หมู่ที่ 7 งบประมาณ 640,000 บาท**

โดยทำการติดตั้งเสาเหล็ก ขนาดเส้นผ่าศูนย์กลาง 3 นิ้ว สูง 6 เมตร แผงเซลล์แสงอาทิตย์ 150 วัตต์ หลอดไฟฟ้า LED ให้ความสว่าง 80 วัตต์ จำนวน 22 ชุด พร้อมป้ายประชาสัมพันธ์ จำนวน 1 ป้าย ตามแบบแปลน อบต.กุแหระ เลขที่ 64001 ตั้งจ่ายจากเงินรายได้

**9. โครงการบุกเบิกถนนสายห้วยสะพาน – ด่านเสือข้าม หมู่ที่ 1 งบประมาณ 590,000 บาท**

โดยทำการบุกเบิกถนนคงามกว้างเฉลี่ย 5 เมตร ความยาวไม่น้อยกว่า

/๘๐๐ เมตร...

-12-

800 เมตร หรือมีพื้นที่ไม่น้อยกว่า 4,000 ตารางเมตร ใช้ท่อ คสล. มอก.ชั้น 3 ขนาดเส้นผ่าศูนย์กลาง 0.80 เมตร จำนวน 2 จุด ใช้ท่อ 16 ท่อน ใช้ท่อ คสล.มอก. ชั้น 3 ขนาดเส้นผ่าศูนย์กลาง 1.50 เมตร จำนวน 1 จุด ใช้ท่อ 10 ท่อน พร้อมยาแนวท่อทุกจุด ลงหินผุทำผิวจราจร 660 ลูกบาศก์เมตร พร้อมเกรดเกลี่ยบดอัด พร้อมป้ายประชาสัมพันธ์โครงการ จำนวน 1 ป้าย ตั้งจ่ายจากเงินรายได้

**10. โครงการปรับปรุงภูมิทัศน์โรงเรียนอนุบาลองค์การบริหารส่วนตำบลกุแหระ งบประมาณ 500,000 บาท**

โดยทำการปรับปรุงภูมิทัศน์โรงเรียนอนุบาลองค์การบริหารส่วนตำบลกุแหระ (กองการศึกษา ) ตั้งจ่ายจากเงินรายได้

ค่าชดเชยสัญญาแบบปรับราคาได้ (ค่าK)

ค่าชดเชยสัญญาแบบปรับราคาได้ (ค่า K) จำนวน 248,000 บาทเพื่อจ่ายเป็นค่าชดเชยสัญญาแบบปรับราคาได้ (ค่าK) ตั้งจ่ายจากเงินรายได้

**แผนงานการเกษตร**

งานส่งเสริมการเกษตร รวม 170,000 บาท

งบดำเนินงาน รวม 170,000 บาท

ค่าใช้สอย รวม 130,000 บาท

ค่าวัสดุ จำนวน 40,000 บาท

งานสิ่งแวดล้อมและทรัพยากรธรรมชาติ รวม 100,000 บาท

งบดำเนินงาน รวม 100,000 บาท

ค่าใช้สอย รวม 100,000 บาท

ประธานสภาฯ กล่าวขอบคุณนายกฯ และได้เปิดโอกาสให้สมาชิกได้อภิปรายแต่ละ

หมวด แต่ละหน้าตามลำดับ และชี้แจงเพิ่มเติมว่าเพื่อให้การพิจารณา

ร่างข้อบัญญัติเป็นไปตามระเบียบกระทรวงมหาดไทยว่าด้วยข้อบังคับ

การประชุมสภาท้องถิ่น พ.ศ. 2547 ข้อ 45 และแก้ไขเพิ่มเติม (ฉบับที่ 2) พ.ศ. 2554 ญัตติร่างข้อบัญญัติงบประมาณจะพิจารณาสามวาระรวดเดียวไม่ได้ และข้อ 47 ในการพิจารณาร่างข้อบัญญัติวาระหนึ่ง ให้ประธานสภาฯปรึกษาในหลักการแห่งร่างข้อบัญญัติงบประมาณฯ และลงมติว่ารับหลักการแห่งร่างข้อบัญญัตินั้นหรือไม่

/หากมี...

-13-

หากมีสมาชิกสภาประสงค์จะอภิปรายห้ามไม่ให้ลงมติก่อนที่สมาชิกได้อภิปรายเรื่องนั้นพอสมควรแล้ว

ที่ประชุม ไม่มีใครอภิปรายอีก

ประธาน ถ้าไม่มีใครประสงค์จะอภิปรายต่อไปจะให้ลงมติว่าสภาจะรับหลักการ

แห่งร่างข้อบัญญัติงบประมาณรายจ่ายประจำปีงบประมาณ พ.ศ.

2565 (วาระที่ 1) วาระรับหลักการ หรือไม่

ที่ประชุม ที่ประชุมมีมติ

เห็นชอบ 12 เสียง

ไม่เห็นชอบ -- เสียง

งดออกเสียง 1 เสียง

นายก อบต. กล่าวขอบคุณสมาชิกสภาฯทุกท่าน ที่ให้ความเห็นชอบรับหลักการ

ร่างข้อบัญญัติงบประมาณงบประมาณรายจ่ายประจำปีงบประมาณ

พ.ศ. 2565 (วาระที่ 1) วาระรับหลักการ

ประธานสภาฯ ต่อไปให้สภาฯปรึกษากันว่าจะตั้งคณะกรรมการแปรญัตติจำนวนกี่คน

โดยให้มีไม่น้อยกว่าสามคนแต่ไม่เกินเจ็ดคน ขอเชิญเลขานุการสภาฯ

เป็นผู้ดำเนินการคัดเลือกคณะกรรมการแปรญัตติ ขอเชิญครับ

เลขานุการสภาฯ กราบเรียนประธานสภาฯกระผม นายอรุณศักดิ์ ชูแก้ว เลขานุการสภาฯ

ตามที่สภาฯได้มีมติรับหลักการแห่งร่างข้อบัญญัติงบประมาณรายจ่ายประจำปีงบประมาณ พ.ศ. 2565 (วาระที่ 1) วาระรับหลักการไปแล้วนั้น และในการที่จะพิจารณา (วาระที่ 2) ขั้นแปรญัตติ จึงจำเป็นต้องแต่งตั้งคณะกรรมการแปรญัตติเพื่อเข้าสู่วาระที่ 2 ขั้นแปรญัตติ จึงขอให้ที่ประชุมพิจารณาเลือกคณะกรรมการแปรญัตติขึ้น โดยให้มีหรือไม่น้อยกว่าสามคนแต่ไม่เกินเจ็ดคน โดยให้เลือกทีละคนและมีผู้รับรองสองคน

นายอนันต์ ไกรนรา กราบเรียนประธานสภาฯ กระผม นายอนันต์ ไกรนรา ส.อบต.หมู่ที่ 1 ผมขอเสนอให้มีเท่ากับปีที่ผ่านมาคือ จำนวน 5 คน ไม่ทราบที่ประชุม

เห็นด้วยหรือไม่หรือจะเสนอให้มีมากกว่าหรือน้อยกว่า

ที่ประชุม มีมติให้มีคณะกรรมการแปรญัตติ จำนวน 5 คน

ประธานสภาฯ สรุปว่าคณะกรรมการแปรญัตติ มีจำนวน 5 คน ต่อไปให้ที่ประชุมเสนอชื่อผู้ที่จะเป็นคณะกรรมแปรญัตติ คนที่ 1 พร้อมผู้รับรอง 2 คน

ที่ประชุม นายอนันต์ ไกรนรา ส.อบต. หมู่ที่ 1 เสนอ นายพงศ์เทพ ช่วยนาค ส อบต. หมู่ที่ 5 มี นายสมเกียรติ พรมทอง และ นายสุพรชัย แผ่นศิลา เป็นผู้รับรอง

/ที่ประชุม...

-14-

ที่ประชุม ไม่มีใครเสนอเพิ่มเติมอีก

ประธานสภาฯ ประกาศว่า **นายพงศ์เทพ ช่วยนาค ส.อบต.หมู่ที่ 5 เป็นกรรมการแปรญัตติคนที่ 1**

ต่อไปให้เสนอชื่อกรรมการคนที่ 2

ที่ประชุม นายสมเกียรติ พรมทอง ส.อบต.หมู่ที่ 7 เสนอ นายสุพรชัย แผ่นศิลา ส.อบต. หมู่ที่ 1 มีนายอนันต์ ไกรนรา และ นายณรงค์ศักดิ์ ตรีชัย เป็นผู้รับรอง

ที่ประชุม ไม่มีใครเสนอเพิ่มเติมอีก

ประธานสภาฯ ประกาศว่า **นายสุพรชัย แผ่นศิลา ส.อบต.หมู่ที่ 1 เป็นกรรมการ**

**แปรญัตติคนที่ 2**

ต่อไปให้เสนอชื่อกรรมการคนที่ 3

ที่ประชุม นายณรงค์ศักดิ์ ตรีชัย ส.อบต. หมู่ที่ 6 เสนอ นายสมเกียรติ พรมทอง ส.อบต. หมู่ที่ 7 มีนายปรึกษา ชัยวิชิต และ นายสันติศักดิ์ เพชรอาวุธ เป็นผู้รับรอง

ที่ประชุม ไม่มีใครเสนอเพิ่มเติมอีก

ประธานสภาฯ ประกาศว่า **นายสมเกียรติ พรมทอง ส.อบต.หมู่ที่ 7 เป็นกรรมการ**

**แปรญัตติคนที่ 3**

ต่อไปให้เสนอชื่อกรรมการคนที่ 4

ที่ประชุม นายสุพรชัย แผ่นศิลา ส.อบต หมู่ที่ 1 เสนอ นายเจริญ พรหมรักษ์ ส.อบต.หมู่ที่ 2 มี นายสมพร พงศ์ทองเมือง และ นายพงศ์เทพ ช่วยนาค เป็นผู้รับรอง

ที่ประชุม ไม่มีใครเสนอเพิ่มเติมอีก

ประธานสภาฯ ประกาศ**ว่า นายเจริญ พรหมรักษ์ ส.อบต.หมู่ที่ 2 เป็นกรรมการแปรญัตติคนที่ 4**

ต่อไปให้เสนอชื่อกรรมการคนที่ 5

ที่ประชุม นายเจริญ พรหมรักษ์ ส.อบต. หมู่ที่ 2 เสนอ นายณรงค์ศักดิ์ ตรีชัย ส.อบต.หมู่ที่ 8 มี นายทวีศักดิ์ สุดวิลัย และ นายสมเกียรติ พรมทอง เป็นผู้รับรอง

ที่ประชุม ไม่มีใครเสนอเพิ่มเติมอีก

ประธานสภาฯ ประกาศว่า **นายณรงศักดิ์ ตรีชัย ส.อบต.หมู่ที่ 8 เป็นกรรมการแปร**

**ญัตติคนที่ 5**

ประธานสภาฯ ได้ให้เลขานุการสภาฯ อ่านรายชื่อคณะกรรมการแปรญัตติ ทั้ง 5 คน อีกครั้งหนึ่ง

/เลขานุการ...

-15-

เลขานุการสภาฯ ได้อ่านรายชื่อกรรมการแปรญัตติทั้ง 5 คน ให้ที่ประชุมทราบ และ แจ้งว่าตามระเบียบจะต้องให้เลขานุการเป็นผู้นัดและเปิดประชุมเพื่อเลือกประธานคณะกรรมการแปรญัตติและเลขานุการคณะกรรมการ

แปรญัตติ จึงขอนัดประชุม ในวันพฤหัสบดีที่ 15 สิงหาคม 2564 เวลา 14.30 น. ณ ห้องประชุมสภาองค์การบริหารส่วนตำบลกุแหระ

ประธานสภา ฯ ต่อไปขอให้ที่ประชุมกำหนดระยะเวลาเสนอคำแปรญัตติต่อคณะกรรมการแปรญัตติ ตามระเบียบฯ ข้อ 45 ต้องมีระยะเวลาไม่น้อยกว่ายี่สิบสี่ชั่วโมง นับแต่สภามีมติรับหลักการแห่งร่างข้อบัญญัติ

งบประมาณ และให้กำหนดวันที่คณะกรรมการแปรญัตติยื่นผลการแปรญัตติต่อประธานสภา เพื่อได้ส่งให้สมาชิกสภาได้มีเวลาตรวจราย

ละเอียดก่อนวันประชุมสภาครั้งต่อไปอย่างน้อย 24 ชั่วโมง

มติที่ประชุม ที่ประชุมมีมติ

1. นัดประชุมคณะกรรมการแปรญัตติเพื่อเลือกประธานฯ และเลขานุการฯ ในวันที่ 15 สิงหาคม 2564 เวลา 14.30 น. ณ.ห้องประชุมสภาองค์การบริหารส่วนตำบลกุแหระ
2. ให้เสนอคำแปรญัตติต่อคณะกรรมการแปรญัตติ ในวันที่ 16- 18 สิงหาคม 2564 เวลา 08.30-16.30 น. ณ.ที่ทำการองค์การบริหารส่วนตำบลกุแหระ
3. ประชุมคณะกรรมการแปรญัตติ เพื่อพิจารณาคำแปรญัตติ ในวันที่ 20 สิงหาคม 2564 เวลา 08.30 น. ณ. ที่ทำการองค์การบริหารส่วนตำบลกุแหระ
4. คณะกรรมการแปรญัตติยื่นผลการแปรญัตติต่อประธานสภาฯ ในวันที่ 21 สิงหาคม 2564
5. นัดประชุมสภาฯ ครั้งต่อไป เพื่อพิจารณาร่างข้อบัญญัติงบประมาณรายจ่ายประจำปีงบประมาณ พ.ศ.2564 (วาระที่2) ขั้นแปรญัตติ ในวันที่ 26 สิงหาคม 2564 เวลา 10.00 น. ณ ห้องประชุมสภาองค์การบริหารส่วนตำบลกุแหระ ,

**4.2. เรื่อง การโอนงบประมาณรายจ่ายประจำปีงบประมาณ 2564 เพื่อตั้งรายการใหม่ จ่ายเป็นค่าเบิกเงินชดเชยค่างานตามสัญญาแบบปรับราคาได้ (ค่า K) โครงการก่อสร้างถนนลาดยางแบบแอสฟัลท์ ติกคอนกรีต สายราชเวช-ควนแดง หมู่ที่ 8**

ประธานสภาฯ ขอเชิญ นายกฯ ชี้แจงถึงสาเหตุและรายละเอียดในการโอน**งบประมาณ**รายจ่ายประจำปีงบประมาณ 2564 เพื่อตั้งรายการใหม่ จ่ายเป็นค่า

/เบิกเงิน...

-16-

เบิกเงินชดเชยค่างานตามสัญญาแบบปรับราคาได้ (ค่า K) โครงการก่อสร้างถนนลาดยางแบบแอสฟัลท์ติกคอนกรีต สายราชเวช-ควนแดง **หมู่ที่ 8 ขอเชิญครับ**

นายก อบต. เรียนประธานสภาฯ ผม นายสุจิต ชำนาญกิจ นายก อบต. ขอชี้แจงเนื่องจากในปีงบประมาณ 2564 ไม่ได้ตั้งจ่ายเงินชดเชยค่างานตามสัญญา (ค่า K) โครงการดังกล่าวไว้ จึงมีความจำเป็นต้องโอนงบประมาณเพื่อตั้งรายการใหม่ สำหรับรายละเอียด ขอเชิญ ผู้อำนวยการกองช่างเป็นผู้ชี้แจง

ผู้อำนวยการกองช่าง เรียน ประธานสภาฯ กระผม นายสมยศ ปัญญา ผู้อำนวยการกองช่าง ผมขอชี้แจงรายละเอียดการโอนงบประมาณ 2564 เพื่อตั้งรายการใหม่ จ่ายเป็นค่าเบิกเงินชดเชยค่างานตามสัญญาแบบปรับราคาได้ (ค่า K) โครงการก่อสร้างถนนลาดยางแบบแอสฟัลท์ติกคอนกรีต สายราชเวช-ควนแดง **หมู่ที่ 8** จากกรณี (ค่า K) ตามหนังสือสั่งการของกรมบัญชีกลางแจ้งให้องค์การบริหารส่วนตำบล ถ้าทำสัญญาจะต้องกำหนดเป็นสัญญาปรับ (ค่าK) ณ วันที่ผู้รับจ้างเสนอราคา คือ ถ้าหากว่าผู้รับจ้างมาเสนอราคาเดือน มกราคม จะไปปรับราคา (ค่าK) เช่น เหล็ก ปูนซิเมนต์ องค์ประกอบของไม้ ณ เดือน มกราคม และถ้าจะจับราคาอีกครั้ง คือตอนที่ผู้รับจ้างมาส่งงานจ้าง เช่น ถ้าผู้รับจ้างมาส่งงานเดือน เมษายน มาจับราคาว่า จากเดือน มกราคม – เมษายน วัสดุก่อสร้างแต่ละชนิดจะแปรผันเพิ่มหรือลด ซึ่งดัชนีตัวนี้เป็นของกรมบัญชีกลาง จากกรณีที่ว่าค่างานลดทางผู้รับจ้างจะต้องคืนเงินให้ อบต. ในส่วนต่าง แต่ในกรณีที่วัสดุราคาแพงขึ้นจากที่ อบต.ตั้งไว้ อบต.จะต้องจ่ายส่วนต่างนั้นให้กับผู้รับจ้าง ซึ่ง อบต.ต้องตั้งไว้ในปีงบประมาณนั้น ในหมวดค่าที่ดินและสิ่งก่อสร้าง เผื่อไว้ ซึ่งปรากฏว่าจากกรณี โครงการก่อสร้างถนนลาดยางแบบแอสฟัลท์ติกคอนกรีต สายราชเวช-ควนแดง **หมู่ที่ 8** ผู้รับจ้างยื่น (ค่าK)เอง จำนวน 15,800 บาท ซึ่ง อบต.ไม่ได้ตั้งไว้ในปีงบประมาณ 2564 จึงมีความจำเป็นต้องโอนเงิน ดังนี้

**โอนลด**

**แผนงานเคหะและชุมชน**

**งานบริหารทั่วไปเกี่ยวกับเคหะและชุมชน**

งบดำเนินงาน

หมวดค่าตอบแทน

/ประเภท...

-17-

ประเภท ค่าตอบแทนผู้ปฎิบัติราชการอันเป็นประโยชน์แก่องค์กรปกครองส่วนท้องถิ่น หน้า 29/42 งบประมาณอนุมัติ จำนวน400,000 บาท งบประมาณก่อนโอน 248,500 บาท **งบประมาณ**

**โอนลด จำนวน 58,000 บาท** งบประมาณหลังโอน 190,500 บาทหมวดค่าวัสดุ

ประเภท วัสดุเชื้อเพลิงและหล่อลื่น หน้า 30/42 งบประมาณอนุมัติ จำนวน 100,000 บาท งบประมาณก่อนโอน จำนวน100,000 บาท **งบประมาณโอนลด จำนวน 100,000 บาท**

ไม่มียอดคงเหลืองบประมาณหลังโอน

**ตั้งรายการใหม่**

**แผนงานเคหะและชุมชน**

**งานไฟฟ้าถนน**

**งบลงทุน**

**หมวดค่าที่ดินและสิ่งก่อสร้าง**

ประเภท ค่าชดเชยสัญญาแบบปรับราคาได้ (ค่าK) เพื่อจ่ายเป็นค่าชดเชยสัญญาแบบปรับราคาได้ (ค่าK) จำนวนเงิน 158,000 บาท (หนึ่งแสนห้าหมื่นแปดพันบาทถ้วน)

ประธานสภาฯ ไม่ทราบว่ามีสมาชิกท่านใดติดใจหรือมีอะไรจะซักถามบ้าง ถ้าไม่มีผมขอ

มติที่ประชุมในการพิจารณาให้ความเห็นชอบเรื่อง การโอนงบประมาณรายจ่ายประจำปีงบประมาณ 2564 เพื่อตั้งรายการใหม่ จ่ายเป็นค่าเบิกเงินชดเชยค่างานตามสัญญาแบบปรับราคาได้ (ค่า K) โครงการก่อสร้างถนนลาดยางแบบแอสฟัลท์ติกคอนกรีต สายราชเวช-ควนแดง หมู่ที่ 8 หรือไม่

มติที่ประชุม ที่ประชุมมีมติ

เห็นชอบ 12 เสียง

ไม่เห็นชอบ -- เสียง

งดออกเสียง 1 เสียง

* 1. **เรื่องขอความเห็นชอบการโอนเงินงบประมาณรายจ่าย ประจำปีงบประมาณ 2564 เพื่อตั้งรายการใหม่ จัดซื้อเครื่องคอมพิวเตอร์ โน๊ตบุ๊ค สำหรับประมวลราคา จำนวน 1 เครื่อง**

/ประธาน...

-18-

ประธานสภาฯ ขอเชิญ นายกฯ ชี้แจงถึงสาเหตุและรายละเอียดในการโอนงบประมาณ

รายจ่ายประจำปีงบประมาณ 2564 เพื่อตั้งรายการใหม่ จัดซื้อเครื่อง

คอมพิวเตอร์ โน๊ตบุ๊ค สำหรับประมวลราคา จำนวน 1 เครื่อง ขอเชิญครับ

นายยก อบต. กราบเรียน ประธานสภาฯ ผม นายสุจิต ชำนาญกิจ นายก อบต.

เนื่องจาก การจัดซื้อ เครื่องคอมพิวเตอร์ โน๊ตบุ๊ค ไม่ได้ตั้งไว้ในข้อบัญญัติงบประมาณรายจ่ายประจำปี 2564 จึงมีความจำเป็นต้อง โอน ตั้งรายการใหม่ ส่วนรายละเอียดผมขอให้ ผู้อำนวยการคลังเป็นผู้ชี้แจง ขอเชิญครับ

ผู้อำนวยการคลัง กราบเรียน ประธานสภาฯ ดิฉัน นางสาวมาลี หลวงนา ผู้อำนวยการกองคลัง เรื่องการจัดซื้อเครื่องคอมพิวเตอร์ โน๊ตบุ๊ค เนื่องจาก ครุภัณฑ์คอมพิวเตอร์ โน๊ตบุ๊ค ของกองคลัง ซึ่งใช้ปฎิบัติงานมาเป็นระยะเวลานานเกิดการเสื่อมสภาพไม่สามารถซ่อมแซมได้ และเนื่องจากมีความจำเป็นต้องใช้ในการปฏิบัติงาน และใช้ในการฝึกอบรม จึงมีความจำเป็นต้องขอความเห็นชอบโอนเงินงบประมาณรายจ่ายประจำปีงบประมาณ 2564 เพื่อตั้งรายการใหม่ จัดซื้อเครื่องคอมพิวเตอร์ โน๊ตบุ๊ค จำนวน 1 เครื่อง โดยมีรายละเอียด ดังนี้

**โอนลด**

**แผนงานบริหารทั่วไป**

**งานบริหารงานคลัง**

**งบดำเนินงาน**

- หมวดค่าตอบแทนค่าใช้สอยและวัสดุ ประเภทวัสดุสำนักงาน หน้า 13/42 งบประมาณอนุมัติ จำนวน 50,000 บาท งบประมาณก่อนโอน จำนวน 29,515 บาท งบประมาณโอนลด จำนวน 15,000 บาท งบประมาณหลังโอน จำนวน 14,515 บาท

- ประเภทวัสดุคอมพิวเตอร์ หน้า 13/42 งบประมาณอนุมัติ จำนวน60,000 บาท งบประมาณก่อนโอน จำนวน 23,320 บาท งบประมาณโอนลด จำนวน 7,000 บาท งบประมาณหลังโอน จำนวน16,320 บาท

**ตั้งรายการใหม่**

**แผนงานบริหารทั่วไป**

**งบลงทุน**

**หมวดครุภัณฑ์ประเภท ครุภัณฑ์คอมพิวเตอร์** เพื่อจ่ายเป็นค่าจัดซื้อเครื่องคอมพิวเตอร์ โน๊ตบุ๊ค สำหรับประมวลผล จำนวน 1 เครื่อง

/งบประมาณ...

-19-

งบประมาณ 22,000 บาท เกณฑ์ราคากลางและคุณลักษณะพื้นฐานการจัดหาอุปกรณ์และระบบคอมพิวเตอร์ ฉบับเดือน พฤษภาคม 2563 ประกาศ ณ วันที่ 12 พฤษภาคม 2563

ประธานสภาฯ ไม่ทราบว่ามีสมาชิกท่านใดติดใจหรือมีอะไรจะซักถามบ้าง ถ้าไม่มี

ขอมติที่ประชุมในการพิจารณาให้ความเห็นชอบเรื่อง การโอนงบประมาณรายจ่ายประจำปีงบประมาณ 2564 เพื่อตั้งรายการใหม่ จัดซื้อเครื่องคอมพิวเตอร์ โน๊ตบุ๊ค สำหรับประมวลผล จำนวน 1 เครื่อง หรือไม่

ที่ประชุม ที่ประชุมมีมติ

เห็นชอบ 12 เสียง

ไม่เห็นชอบ -- เสียง

งดออกเสียง 1 เสียง

**ระเบียบวาระที่ 5 เรื่องอื่น ๆ**

ประธานสภาฯ. เปิดโอกาสให้ที่ประชุมได้ซักถามปรึกษาหารือข้อสงสัย เรื่องต่างๆ

ที่ประชุม กราบเรียน ประธานสภาฯ ผม นายอนันต์ ไกรนรา สมาชิกฯหมู่ที่ 1 ผมขอเสนอให้ ขุดลอกนบหลวง เนื่องจากตอนนี้มีหญ้าปกคลุมอย่างหนาแน่นจนไม่สามารถมองเห็นน้ำได้ เพื่อราษฎรจะได้ใช้น้ำจากแหล่งน้ำ ขอให้ผู้บริหารช่วยพิจารณาด้วยครับ

ที่ประชุม กราบเรียน ประธานสภาฯ กระผม นายเจริญ พรหมรักษ์ สมาชิกฯ หมู่ที่ 2 ผมขอร้องทุกข์ เนื่องจากราษฎร์ในพื้นที่ หมู่ที่ 2 ได้รับความเดือดร้อนจากถนนภายในหมู่บ้าน ชำรุด เป็นหลุมเป็นบ่อ ลำบากต่อการสัญจรไป–มา และ ถนน DBST. สาย สปก. ที่สร้างในปีงบประมาณ 2564 ตอนนี้ชำรุด มีน้ำกัดเชาะทำให้ถนนขาด เป็นหลุมเป็นบ่อ จึงขอให้นายกฯ เข้าไปดำเนินการแก้ไขเพื่อสามารถใช้การได้

นายก อบต. กราบเรียนประธานสภาฯ กระผม นายสุจิต ชำนาญกิจ นายก อบต. ผมขอตอบข้อซักถามของสมาชิก หมู่ที่ 1 เรื่อง ขุดหลอกนบหลวง เรื่องนี้ผมจะรับไว้พิจารณาเพื่อดำเนินการ

ตอบปัญหาของสมาชิกฯ หมู่ที่ 2 เรื่อง ถนนชำรุด เรื่องนี้ ผมได้ลงพื้นที่ไปดูแล้ว ตอนนี้กำลังประสานกับผู้รับจ้างเพื่อหาทางแก้ไขอยู่

/ประธาน...

-20-

ประธานสภา อบต. กล่าวขอบคุณทุกท่านที่มาประชุมโดยพร้อมเพรียงกันในวันนี้ สำหรับ วันนี้ขอเลิกประชุม

เลิกประชุมเวลา 14.00 น.

(ลงชื่อ) อรุณศักดิ์ ชูแก้ว ผู้จดรายงานการประชุม

(นายอรุณศักดิ์ ชูแก้ว)

เลขานุการสภาองค์การบริหารส่วนตำบลกุแหระ

(ลงชื่อ) ไพรสุริยันต์ ชำนาญกิจ ผู้รับรองรายงานการประชุม

(นายไพรสุริยันต์ ชำนาญกิจ)

ประธานสภาองค์การบริหารส่วนตำบลกุแหระ

รับรองสำเนารายงานการประชุม

(ลงชื่อ) คณะกรรมการตรวจรายงานการประชุม

( นายสมพร พงค์ทองเมือง )

(ลงชื่อ) คณะกรรมการตรวจรายงานการประชุม

( นายปรึกษา ชัยวิชิต )

รับรองสำเนารายงานการประชุม

(ลงชื่อ) คณะกรรมการตรวจรายงานการประชุม

( นายสันติศักดิ์ เพชรอาวุธ )

รับรองสำเนาถูกต้อง

(นายไพรสุริยันต์ ชำนาญกิจ)

ประธานสภาองค์การบริหารส่วนตำบลกุแหระ

**สำเนา**

**รายงานการประชุมสภาองค์การบริหารส่วนตำบลกุแหระ**

**สมัยสามัญ สมัยที่ ๓ ครั้งที่ 2/๒๕64**

**วันที่ 26 สิงหาคม ๒๕64**

**เวลา 10.00 น.**

**ณ ห้องประชุมสภาองค์การบริหารส่วนตำบลกุแหระ**

**\*\*\*\*\*\*\*\*\*\*\*\*\*\*\*\***

**ผู้มาประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลงชื่อ** | **หมายเหตุ** |
| 1  2  3  4  5  6  7  8  9  10  11  12  13  14  15 | นายไพรสุริยันต์ ชำนาญกิจ  นายอัมรินทร์ ใจดี  นายสุพรชัย แผ่นศิลา  นายอนันต์ ไกรนรา  นายเจริญ พรหมรักษ์  นายพงศ์เทพ ช่วยนาค  นายสันติศักดิ์ เพชรอาวุธ  นายจักรรินทร์ อินทวงศ์  นายสมพร พงค์ทองเมือง  นายสมเกียรติ พรหมทอง  นายปรึกษา ชัยวิชิต  นายณรงค์ศักดิ์ ตรีชัย  นายทวีศักดิ์ สุดวิลัย  นายอรุณศักดิ์ ชูแก้ว  นางสาวอุทัยวรรณ เครือจันทร์ | ประธานสภาฯ  รองประธานสภาฯ  ส.อบต. หมู่ที่ 1  ส.อบต. หมู่ที่ 1  ส.อบต. หมู่ที่ 2  ส.อบต. หมู่ที่ 5  ส.อบต. หมู่ที่ 5  ส.อบต. หมู่ที่ 6  ส.อบต. หมู่ที่ 6  ส.อบต. หมู่ที่ 7  ส.อบต. หมู่ที่ 7  ส.อบต. หมู่ที่ 8  ส.อบต. หมู่ที่ 8  เลขานุการสภาฯ  ผู้ช่วยเหลืองานกิจการสภาฯ | ไพรสุริยันต์ ชำนาญกิจ  อัมรินทร์ ใจดี  สุพรชัย แผ่นศิลา  อนันต์ ไกรนรา  เจริญ พรหมรักษ์  พงค์เทพ ช่วยนาค  สันติศักดิ์ เพชรอาวุธ  จักรรินทร์ อินทวงศ์  นายสมพร พงค์ทองเมือง  สมเกียรติ พรหมทอง  --  ณรงค์ศักดิ์ ตรีชัย  ทวีศักดิ์ สุดวิลัย  อรุณศักดิ์ ชูแก้ว  อุทัยวรรณ เครือจันทร์ |  |

**ผู้ลาการประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลงชื่อ** | **หมายเหตุ** |
| **1.** | นายปรึกษา ชัยวิชิตร | ส.อบต.หมู่ที่ 7 | ปรึกษา ชัยวิชิตร | **-** |

-2-

**ผู้ขาดการประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลงชื่อ** | **หมายเหตุ** |
| 1. | - | **-** | **-** |  |

**ผู้เข้าร่วมประชุม**

|  |  |  |  |  |
| --- | --- | --- | --- | --- |
| **ลำดับที่** | **รายชื่อ** | **ตำแหน่ง** | **ลงชื่อ** | **หมายเหตุ** |
| 1.  2.  3. | นายสุจิต ชำนาญกิจ  นายสุพจน์ สังข์ทอง  นายอดุลย์ ชนะพล | นายก อบต.  รองนายก  รองนายก | สุจิต ชำนาญกิจ  สุพจน์ สังข์ทอง  อดุลย์ ชนะพล |  |

**เริ่มประชุมเวลา 10.00 น.**

**ระเบียบวาระการประชุม**

**ระเบียบวาระที่ 1 เรื่องที่ประธานแจ้งให้ที่ประชุมทราบ**

**ระเบียบวาระที่ ๒ เรื่องรับรองรายงานการประชุมครั้งที่แล้ว**

**ระเบียบวาระที่ ๓ เรื่องเสนอเพื่อทราบ**

**ระเบียบวาระที่ ๔ เรื่องเสนอเพื่อพิจารณา**

๔.๑. ญัตติเสนอเพื่อพิจารณาร่างข้อบัญญัติงบประมาณรายจ่าย

ประจำปีงบประมาณ พ.ศ. ๒๕65 (วาระที่ 2) วาระแปรญัตติ

4.2. ญัตติเสนอเพื่อพิจารณาร่างข้อบัญญัติงบประมาณรายจ่าย

ประจำปีงบประมาณ พ.ศ. ๒๕65 (วาระที่ 3) วาระให้ตราเป็น

ข้อบัญญัติ

**ระเบียบวาระที่ ๕ เรื่องอื่น ๆ (ถ้ามี)**

-- เมื่อเวลา ๑๐.๐๐ น. เลขานุการสภาฯ ได้ให้สัญญาณเข้าห้องประชุม เพื่อตรวจสอบองค์ประชุมปรากฏว่าครบองค์ประชุม จึงได้กล่าวทักทายทุกท่านและได้เชิญประธานสภาฯ จุดธูปเทียนบูชาพระรัตนตรัย เปิดการประชุมและดำเนินการประชุมตามระเบียบวาระ ดังนี้

**ระเบียบวาระที่ ๑ เรื่องที่ประธานแจ้งให้ที่ประชุมทราบ**

ประธานสภา ฯ นายไพรสุริยันต์ ชำนาญกิจ กล่าวทักทายที่ประชุมและแจ้งว่าวันนี้เป็นการประชุมสภาสมัยสามัญ สมัยที่ ๓ ครั้งที่ 2 ประจำปี ๒๕64

/กล่าวเป็น...

-3-

กล่าวเป็นห่วงเป็นใยเพื่อนสมาชิกฯ ขอให้ระมัดระวังเพื่อห่างไกลจากการระบาดของโรคติดเชื้อไวรัสโคโรนา 2019 (COVID-19) และขอความร่วมมือขอให้ตั้งระบบเครื่องมือสื่อสารไม่ให้มีเสียงรบกวนเพื่อสมาธิในการประชุมและจะได้ไม่รบกวนผู้ร่วมประชุม

**ระเบียบวาระที่ ๒ เรื่องรับรองรายงานการประชุมครั้งที่แล้ว**

ประธานสภา ฯ. ได้ขอเชิญ เลขานุการสภาฯ อ่านรายงานการประชุมสภาสมัยสามัญ สมัยที่ 3 ครั้งที่ 1 ประจำปี 2564 เมื่อวันที่ 15 สิงหาคม 2564 เพื่อให้ที่ประชุมพิจารณารับรอง

เลขานุการสภาฯได้อ่านรายงานการประชุมสภาสมัยสามัญ สมัยที่ 3 ครั้งที่ 1 ประจำปี 2564 เมื่อวันที่ 15 สิงหาคม 2564 ให้ที่ประชุมรับรอง

ที่ประชุม ที่ประชุมมีมติ

รับรอง 11 เสียง

ไม่รับรอง - เสียง

งดออกเสียง 1 เสียง

**ระเบียบวาระที่ ๓ เรื่องเสนอเพื่อทราบ**

* ไม่มี

**ระเบียบวาระที่ ๔ เรื่องเสนอเพื่อพิจารณา**

**๔.๑ ญัตติเสนอเพื่อพิจารณาร่างข้อบัญญัติงบประมาณรายจ่ายประจำปีงบประมาณ พ.ศ. ๒๕65 (วาระที่ 2) วาระแปรญัตติ**

ประธานสภา ฯ ได้แจ้งต่อสภาฯ ว่า ตามที่สภามีมติรับหลักการแห่งร่างข้อบัญญัติงบประมาณรายจ่ายประจำปีงบประมาณ พ.ศ. 2565 (วาระที่ 1) ไปแล้วนั้น และที่ประชุมได้แต่งตั้งคณะกรรมการแปรญัตติ เพื่อทำหน้าที่เป็นคณะกรรมการแปรญัตติ ต่อไปขอให้คณะกรรมการฯ ได้นำเสนอผลการแปรญัตติต่อสภาฯ

ที่ประชุม เรียนประธานสภาฯ ผม นายเจริญ พรหมรักษ์ เลขานุการคณะกรรมการแปรญัตติ ขอรายงานผลการแปรญัตติ ดังนี้ เมื่อวันที่ 16 – 18 สิงหาคม 2564 เวลา 08.30 – 16.30 น. คณะกรรมการแปรญัตติ ได้มาปฏิบัติหน้าที่รับคำแปรญัตติ ณ ที่ทำการองค์การบริหารส่วนตำบลกุแหระ ปรากฏว่าไม่มีผู้ใดมายื่นเสนอคำแปรญัตติแต่อย่างใด และเมื่อวันที่ 20 สิงหาคม 2564 เวลา 08.30 น. คณะกรรการแปรญัตติได้ประชุมเพื่อพิจารณาคำแปรญัตติ ผลปรากฏว่าที่ประชุมไม่มีผู้ใดเสนอคำแปรญัตติและไม่มีการแก้ไขเพิ่มเติมส่วนใดหรือข้อหนึ่งข้อใดแต่ประการใดที่ประชุมได้มีมติให้คงร่างเดิมไว้ทุกประการ

ประธานสภา ฯ ตามระเบียบกระทรวงมหาดไทย ว่าด้วยข้อบังคับการประชุมสภาฯท้องถิ่น พ.ศ.2547 ข้อ 51 ในการพิจารณาร่างข้อบัญญัติวาระที่

/สองให้...

-4-

สองให้ปรึกษาเรียงตามลำดับข้อเฉพาะที่มีการแปรญัตติ หรือที่คณะกรรมการแปรญัตติแก้ไขเท่านั้น เว้นแต่ที่ประชุมสภาท้องถิ่นจะได้

ลงมติเป็นอย่างอื่น ดังนั้นเมื่อไม่มีการแปรญัตติ และที่ประชุมไม่ลงมติเป็นอย่างอื่นวาระนี้จึงขอให้ที่ประชุมลงมติว่าเห็นชอบตามคณะกรรมการแปรญัตติหรือไม่

มติที่ประชุม ที่ประชุมมีมติ

เห็นชอบ 11 เสียง

ไม่เห็นชอบ -- เสียง

งดออกเสียง 1 เสียง

**4.2. ญัตติเสนอเพื่อพิจารณาร่างข้อบัญญัติงบประมาณรายจ่ายประจำปีงบประมาณ พ.ศ. 2565 (วาระที่ 3) ให้ตราเป็นข้อบัญญัติ**

ประธานสภาฯ ตามระเบียบกระทรวงมหาดไทย ว่าด้วยข้อบังคับการประชุมสภาฯท้องถิ่น พ.ศ. 2547 ข้อ 52 กำหนดให้การพิจารณาร่างข้อบัญญัติวาระที่สาม ไม่มีการอภิปราย เว้นแต่ที่ประชุมสภาท้องถิ่นจะได้ลงมติให้มีการอภิปราย ถ้ามีเหตุอันสมควร ในการพิจารณาวาระนี้ จึงไม่อนุญาตให้อภิปราย ต่อไปจะขอมติที่ประชุมสภาฯ ว่าเห็นชอบให้ตราเป็นข้อบัญญัติงบประมาณรายจ่ายประจำปีงบประมาณ พ.ศ. 2565 หรือไม่

มติที่ประชุม ที่ประชุมมีมติ

เห็นชอบ 11 เสียง

ไม่เห็นชอบ -- เสียง

งดออกเสียง 1 เสียง

**ระเบียบวาระที่ 5 เรื่องอื่น ๆ**

ประธานสภา ฯ เปิดโอกาสให้ที่ประชุมได้ซักถามข้อสงสัย และนำเสนอเรื่องต่างๆ ต่อที่ประชุม

ที่ประชุม กราบเรียนประธานสภาฯ กระผม นายอัมรินทร์ ใจดี ส.อบต.หมู่ที่ 3 เนื่องจากตอนนี้ถนนภายในหมู่บ้าน หมู่ที่ 3 จำนวนหลายสายชำรุดเป็นหลุมเป็นบ่อ รถเล็กไม่สามารถสัญจร ไป- มา ได้ จึงขอฝากนายกฯ หาทางแก้ไขด้วยครับ

ที่ประชุม กราบเรียนประธานสภาฯ กระผม นายอนันต์ ไกรนรา ส.อบต.หมู่ที่ 1 เนื่องจากถนนลูกรังทุกสาย ในพื้นที่ หมู่ที่ 1 ชำรุด ไม่สามารถใช้สัญจรไป-มาได้ จึงขอฝากนายกฯ เข้าไปดูแลเพื่อหาทางแก้ไขด้วย

นายก อบต. กราบเรียนประธานสภาฯ ผม นายสุจิต ชำนาญกิจ นายก อบต. ก่อนอื่นผมขอขอบคุณสมาชิก ฯ ทุกท่าน ที่ได้พิจารณาให้ความเห็นชอบร่าง

/ข้อบัญญัติ...

-5-

ข้อบัญญัติงบประมาณรายจ่ายประจำปีงบประมาณ พ.ศ. 2565 ผ่านไปด้วยดี คณะผู้บริหารขอสัญญาว่าจะดำเนินการตามข้อบัญญัติงบประมาณ ฯ ดังกล่าว อย่างเคร่งครัด

ตอบปัญหาของ สมาชิก ฯ หมู่ที่ 3 เรื่อง ถนนชำรุด ตอนนี้อยู่ในช่วงใกล้จะสิ้นปีงบประมาณ 2564 ผมจะหาวิธีการเพื่อแก้ไขปัญญาอย่างเร่งด่วน แต่ถ้าไม่สามารถดำเนินการแก้ไขทันภายในปีงบประมาณนี้ ในปีงบประมาณ พ.ศ. 2565 ผมจะรีบดำเนินการแก้ไขโดยเร็ว ในส่วนปัญหาของสมาชิกฯ หมู่ที่ 1 ถนนลูกรังชำรุด ตอนนี้ทุกพื้นที่ถนนลูกรังเริ่มมีปัญหาลำบากต่อการใช้สัญจร ไป- มา ปีงบประมาณ 2565 ผมจะเช็คดูรายละเอียดว่าจะแก้ไขอย่างไร และจะหาวิธีการแก้ไขให้โดยด่วนเช่นกัน

ประธานสภา ฯ ขอขอบคุณทุกท่านที่มาประชุมโดยพร้อมเพรียงกัน สำหรับวันนี้ขอเลิกประชุม

**เลิกประชุมเวลา** 14.30 น.

(ลงชื่อ) อรุณศักดิ์ ชูแก้ว ผู้จดรายงานการประชุม

(นายอรุณศักดิ์ ชูแก้ว)

เลขานุการสภาองค์การบริหารส่วนตำบลกุแหระ

(ลงชื่อ) ไพรสุริยันต์ ชำนาญกิจ ผู้รับรองรายงานการประชุม

(นายไพรสุริยันต์ ชำนาญกิจ)

ประธานสภาองค์การบริหารส่วนตำบลกุแหระ

รับรองสำเนารายงานการประชุม

(ลงชื่อ) คณะกรรมการตรวจรายงานการประชุม

( นายสมพร พงค์ทองเมือง )

รับรองสำเนารายงานการประชุม

(ลงชื่อ) คณะกรรมการตรวจรายงานการประชุม

( นายปรึกษา ชัยวิชิต )

รับรองสำเนารายงานการประชุม

(ลงชื่อ) คณะกรรมการตรวจรายงานการประชุม

( นายสันติศักดิ์ เพชรอาวุธ )

รับรองสำเนาถูกต้อง

(นายไพรสุริยันต์ ชำนาญกิจ)

ประธานสภาองค์การบริหารส่วนตำบลกุแหระ